c: text/html

text:
ALEPO.—E agensia ofisial di notisia sirio, Sana, ku ta kulpa e rebeldenan di un matansa, a informa ku a haña un graf komun ku 21 kurpa na e parti ost di Alepo, ku tabata bou di kontrol rebelde durante kuater aña.
E sivilnan a ser ehekutá pa e gruponan terorista promé ku nan a bandoná e barionan ost di e siudat di Alepo”, segun Sana a informá.
Entre e mortonan tin sinku mucha i sinku muhé, asina e dokter forense di Alepo Zher Hajjo a deklará.
A haña e kurpanan den prizonnan ku tabata ser atministrá pa e gruponan terorista den e barionan di Sukkari i Al Kallassé i a ser ehekutá ku tirunan djaserka, segun el a presisá.
Varios dia promé ku e evakuashon di e barionan rebelde, Nashonnan Uní a afirmá ku el a risibí informashon ku a informá di a lo menos 82 sivil ehekutá, entre nan 11 muhé i 13 mucha, pa e milisianan progubernamental na Alepo.
Ayera ministerio ruso di Defensa a afirmá ku a deskurbí grafnan ku desenas di sirionan ehekuá sumariamente.
“Mayoría a ser ehekutá ku un bala den kabes i hopi kurpa no ta kompleto”, e portabos di e ministerio ruso di Defensa, general Igor Konachenkov a deklará.

robotstxt: allowed

filter: keep


text:
Willemstad - Pa promé biaha e delegashon di Nashonan Uní di reino a wòrdu kompletá ku miembronan di parlamento di Kòrsou, Aruba i St. Maarten.
Esaki ta wòrdu selebrá pa representante permanente di Reino na Nashonnan Uni den su spich. Parlamento di Kòrsou a ser representá pa sra. Mc. William i Sra. Pauletta
Segun sra. Pauletta, partisipashon di Kòrsou den e delegashon mester bira algu struktural i mester hasi uso di e oportunidat pa Kòrsou. Un tema ku sigur Nashonnan Uni ta pone hopi atenshon na dje ta género spesífikamente desaroyo di e hende muhé.
Na Kòrsou nos ta mira un subida di maltrato di e hende muhé di edat. Mas i mas bo ta tende kasonan di atrako kaminda e hende grandi, hende muhé ta wòrdu atraká i maltratá. Esaki ta un desaroyo preokupante. Ta vários ta e kasonan kaminda ku e atrakonan aki a terminá di un forma fatal.
Sra. Pauletta a hiba un kombersashon intensivo ku e representante di hende muhé na Nashonnan Uni i e konklushon di e kombersashon aki ta ku komo pais nos tin ku pone atenshon na algun punto ku ta spesífikamente di hende muhé.
Ainda ta asina ku mayoria kaso di abuso ta trata hende muhé adulto i hóben. Ta importante pa komo pais nos atendé ku esaki di un forma diligente pa nos por baha e kantidat di hende muhé i mucha ku ta wòrdu maltratá.
Un otro faktor ku a bin dilanti ta trafikashon di hende ku tambe den mayoria kaso ta hende muhé adulto i hóben. Kasi 90% di kaso nan di trafikashon di hende mundialmente ta trata di e sekso femenino. Esaki tin konsekuensia pa bo pais i posishon di bo hende muhé.
Ta konosí ku e kara di pobresa ta esun di e hende muhé. Hende muhé ku yu ta e grupo ku mas ta wòrdu afektá pa pobresa. Si nos kier eradiká pobresa, nos mester bin ku intervenshonnan ku ta sostené entre otro grupo di hende muhé ku yu.
Segun Parlamentario Pauletta mester pone mas atenshon na problemátika nan ku ta spesífiko pa género. Dor di hasi esaki nos lo por atendé di un forma mas dirigí ku e problema. E reunionnan huntu ku delegashon di reino ta brinda un oportunidat pa sera un relashon i krea oportunidat di kontribushon ku e 3 otro paisnan den Reino.


text:
El a wordo condena na 17 luna di prison pa bendemento di droga
ORANJESTAD (AAN): Hues a tuma un acusado, esta e homber T. na malo pasobra sabiendo cu droga ta malo y cu droga a haci’e malo, T. tabata bendiendo droga pa mas o menos 2 aña.
E detenido T. actualmente ta sera den Prison di KIA y ta usando un aparato pa hala rosea. Hues a confirma e exigencia di Fiscal cu ta 21 luna di prison di cual 7 luna ta condicional cu un tempo di prueba di 3 aña.
BENDEMENTO DI DROGA:
E acusacion cu Fiscal a presenta contra T. ta cu entre 2 Maart 2015 y 2 Maart 2017 e tabata den posesion di cocaine y marihuana. Tambe Fiscal ta acusa T. cu entre 2 Maart 2015 pa 2 Maart 2017, e tabata bende droga.
Hues a mustra cu dia 2 Maart 2017, Polis a tene razia na cas di T. relaciona cu un otro caso y a bin haya diferente saco cu cocaine y marihuana. En total a confisca, 62.2 gram di cocaine y 342 gram di marihuana.
Hues a bisa cu T. a declara na Polis cu el a cumpra e cantidad di droga aki, dos dia promer y cu e tin 2 aña caba ta bende droga. El a bisa cu e tin cliente fiho.
- a bisa Hues cu e ta biba 2 aña na Savaneta pero e tabata bende droga 1 aña y mey. El a bisa cu e tabata bende droga pa e por usa un product pa baha peso pasobra e tabata hopi gordo y tabata haya dolor di joints. El a bisa tambe cu 5 aña pasa el a wordo haya cu droga pero esey tabata pa uso personal.
MALO Y TA SIGUI BENDE DROGA:
El a bisa cu e tabata bende droga pasobra e no por a haya trabao. El a bisa cu 9 biaha el a busca ayudo na Aruba y 2 biaha den exterior pa su adiccion. E sospechoso T. a splica cu door di adiccion di droga, el a bira malo y ta bao tratamento. E ta usando aparato pa hala rosea.
Hues a remarca cu T. mes a mira con malo droga ta, pakico e ta bay bende! Segun T. e no tabatin otro solucion. Hues a bisa cu apesar di sa cu e droga ta haci hende malo, T. tabata bende toch pa e haya placa.
Hues a mustra cu T. a bisa cu el a cumpra 1250 florin pa 100 gram y cu 400 florin pa 100 gram y tabata bende nan pa e dobbel. E tabata cumpra e cantidad aki pa luna.
- a bisa cu e mester usa aparato di oxigeno ora di drumi. E sospechoso a bisa cu e no ta haya e tratamento adecuado den KIA. Fiscal a reacciona cu na KIA ta duna atencion medico y si ta necesario lo manda e persona specialista.
EXIGENCIA DI FISCAL:
Fiscal a bisa cu e ta haya legalmente proba cu T. tabata bende. El a bisa cu T. a bisa na Hues Comisario cu e ta bendiendo 1 aña y 6 luna. Den Corte T. a bisa e mesun cos. Fiscal a tene esaki na cuenta. El a bisa cu dentro di 5 aña, T. ta deteni atrobe pa droga. Fiscal ta considera esaki como residivista. El a spica cu segun maneho di Ministerio Publico, pa bendemento di droga durante 1 aña y e cantidad cu a haya, ta exigi 20 luna di prison.
Den e caso aki, Fiscal a bisa cu e ta tene cuenta cu salud di T. El a remarca cu T. sa cu e ta malo y ora e ta cay sera e ta reclama cu e ta malo. Na opinion di Fiscal, ta logico cu T. ta reclama cu e trato na KIA ta malo. Fiscal a remarca cu si T. no kier esaki, e mester stop di bende droga. T. masha bon kico droga ta haci cu hende. Ta pesey e ta malo. Sinembargo e no ta worry cu esaki y ta bende.
Fiscal a exigi 21 luna di prison di cual 7 luna ta condicional y tempo di prueba 3 aña. Tambe Fiscal a exigi pa destrui e droganan confisca.
DEFENSA:
Abogado mr. Zarra ta haya cu mester tene na cuenta cu e salud di T. E ta comparti punto di bista di Fiscal pa un tempo di prueba largo pero no ta haya cu T. mester ta sera asina tanto den KIA.
SENTENCIA:
Hues a sera tratamento di e caso y dicta sentencia di biaha. Hues ta condena e hecho cu T., sabiendo cu droga ta malo, ta bende droga y tabata sera caba pa asunto di droga.
Hues a bisa cu e ta haya cu Fiscal a tene suficiente cuenta cu e situacion di T. Hues a confirma exigencia di Fiscal y a condena T. na 21 luna di prison di cual 7 luna ta condicional cu un tempo di prueba di 3 aña. Esey ta nifica cu en realidad T. mester sinta 14 luna y despues ta liber pero durante 3 aña e mester comporta su mes sino e lo por haya e 7 lunanan cu ta condicional. Hues tambe a duna orden pa destrui e droganan confisca.


text:
Viral
A group of masked men used machetes to smash a restaurant in southern China. The scary CCTV video, shot in Guilin City in Guangxi Zhuang Autonomous Region on January 4, shows several masked men ...
This is the horrifying moment a Shanghai woman broke her leg when it got stuck in the closing doors of a faulty elevator, dragging her up three floors. In the CCTV video, filmed in June 2017, a ...
Heavy rain started in Koh Samui, Thailand, around 3 pm local time on January 11- causing flash flooding on the busy streets. But these lads, believed to be British tourists, didn't let it spoil ...
This is a shocking video of a group of police officers in the United Kingdom kicking and punching a defenceless man on the ground unaware that they’ve been caught on CCTV. David Prosser, 27, was...
Thousands of spectators were evacuated from a beach on Australia's New South Wales Central Coast after a fireworks barge caught on fire during New Year's Eve celebrations. Video courtesy@callumf...
Djasabra 1 y√ľli 2017 alrededor di 04.11‚Äôor algun persona a aserk√° un patruya di polis ku tabata patruya den e √°rea di Piscadera (WTC) i a inform√° e polisnan ku un ratu prom√© dos(2) h√≤mber a menas√° ...
Nos medioambiente ta un parti importante di nos produkto turístiko. Un isla limpi ta bisa hopi di nos hendenan. Ku esei den mente i enfokando riba konsientisashon di nos hóbennan, e partisipantenan...
Awe mainta outoridatnan ku man yen ku vários aksidente. Otro aksidente ku a hala atenshon ta esun ku tabatin riba Helmin Wiels BLVD net pega ku Betesda. Aki Un Toyota Vitz a dal un vèn bus asina du...
For di investigashon realisáresientemente a keda prueba ku 33% di nos forsa laboral ta wòrdu seksualmente intimidá na boka di trabou. 25.000 hende hòmber i muhé segun e investigashon ta wòrdu hosti...
Diabierna atardi recherche di atraco team y patruya di Noord a logra para un nissan march busca pa autoridad cu un sospechoso principal aden relaciona cu caso di atraco. Un investigacion den atraco...
Awe, Djabierne mainta 30 di y√ľni 2017 e dama nan E.R.C (51) i L.L.M.L. (47) ta keda present√° na Wes-komisario (RC) pa husga (toets) e detenshon mientras ku Fiskal di Ministerio Publiko (OM) ta bai ...
Entidat P√ļbliko Bonaire ta anunsi√° ku √ļltimo dia pa paga impuesto di veh√≠kulo di motor pa a√Īa 2017 lo ta 30 di y√ľni 2017. Tur persona √≤f entidat ku tin un √≤f mas veh√≠kulo di motor riba 1 di yan√ľari...
Diahuebs anochi riba Sasakiweg poco pazuid di e rotonde chauffeur den un auto ford a perde control y bay dal contra palo di luz. E impacto tabata fuerte e wiel patras a kibra, ambulance a presenta ...
Diahuebs atardi un automobilista coriendo riba e caminda di Shiribana direccion pabou pa Tanki Leendert a mira huma patras di Rococo Plaza. E homber a bay wak kico ta na candela y a tuma nota di un...
Trafikashon di hende ta un krímen kruel. Hopi biaha ta konsidera esaki komo un forma di sklabitut moderno i ta un violashon di derechonan humano. Trafikashon di hende ta eksplotashon di hòmber, muh...
Minister di Ense√Īansa, Siensia, Kultura i Deportedrs. Marilyn Alcal√° ‚Äď Wall√© ta inform√° enkuanto selebrashon di dia di Himno i Bandera i ku dia 3 di y√ľli ta un dia di trabou i skol Ku orguyo i aleg...
Ayera, djárason anochi algu promé ku 9’or outoridatnan mester a bai kaminda ántes tabata bandera Portuguesa ku awendia taYu Fung Minimarket pa un kaso di atrako. Un ratu promé tiponan armá a drenta...
E kaso kontra 3 sospechoso N.E., E.C., i G. v. L. sospech√° di atrako arm√° riba supermerkado Arti's 8 di november 2016 (botin entre otro 4.000 florin) i riba Burger King na Sali√Īa dia 3 di november ...
Dj√°rason 28 di y√ľni 2017 entre 17 or pa 22.00 or, personal di HITEAM a tene un kontr√≤l dirig√≠ riba shof√Ļrnan ku ta transport√° pasahero sin e p√®rmitnan nesesario (klandestino). Na haltura di parada ...
Diamars atardi na refineria Citgo a constata un problema ora cu un tuberia di azeta a kibra y causa cu azeta a bay den lama. No por descarta e cantidad, pone cu e tugboat di refineria a subi lama h...


text:
Aruba Bank su proyecto di Good4theNeighborhood a yega su final, unda cu cuarenta (40) hoben a pone den practica locual nan a siña di “entrepreneurship” durante 3 siman. Aruba Bank a logra su meta di duna e hobennan e “toolsnan” necesario pa por bira entrepreneursnan exitoso. Desde inicio e hobennan tabata
Day: August 6, 2017
Otmar Oduber: Cu hopi orguyo Plataforma E FORSA NOBO ta anuncia “Vision 17/20: Hunto Nos Por”
Gisele-Mireille Sint Jago (UPP): Diversifica nos economia cu e. o. Industria Creativo (parti 1)
Team Mervin a prepara su mes bon pa entregamento di lista: Ambiente grandi den Savaneta pa entrega di lista di AVP
Parlamentario drs. Marisol Lopez Tromp: Pueblo ta dicidi ken ta drenta Parlamento
POR a conta cu gran sosten na entregamento di lista: 29 candidato cla pa sirbi Aruba a base di prioridadnan di comunidad
Diabierna partido Pueblo Orguyoso y Respeta (POR) a haci entrega di su lista di 29 candidato. E 29 candidatonan cu a postula nan mes pa representa plataforma POR den eleccion 2017 tur ta personanan profesional, dedica, cu pasion y determina pa sirbi comunidad. Tur candidato tabata presente hunto cu famia, amistad
Desconocinan a purba kibra y drenta den Nature’s Discount na Palm Beach
Ladron di auto sabi a horta e KIA aki y a bay par’e banda di un garage na Dakota
Polis a ser pidi pa bay Shimarucustraat na Dakota, unda a ser bisa cu tin un auto KIA Rio para na un garage, cu e mecanico no sa di kende e auto ta. Haciendo un investigacion ta resulta cu e Kia Rio a ser horta den ora di mainta na


text:
ORANJESTAD - Gobierno no tin confiansa den Gobernador nobo y lo tin cu bay traha riba esaki pa reestablece e confiansa ey bek. E herida ainda ta mucho grandi pa bay haci como si fuera nada no a pasa entre gobierno y Gobernador nobo, rond di su nombracion aña pasa. Asina prome minister Mike Eman a reacciona pa NoticiaCla.com dialuna riba e 'comportacion' di gobierno siman pasa rond di instalacion di e Gobernador.
'FALTA DI RESPET' Y 'MUCHACHADA'
Nan presencia minimo diahuebs den Parlamento y ausencia total den e receptie a wordo hopi cuestiona den comunidad, yamando esaki 'kinderachtig' osea muchachada, y 'falta di respet'. Fraccion di MEP a bay asina leu di bisa cu Eman mester pidi Rey Willem Alexander despensa pa e actuacion di siman pasa manera cu a actua contra su representante Gobernador Boekhoudt.
PRESENTE DEN MOMENTO IMPORTANTE
Eman como reaccion, a mustra cu e tabata presente den Parlamento pa por cumpli debidamente cu e responsabilidad constitucional. Pero mes momento ta recorda cu e no ta un secreto cu e forma con e proceso a cana, a haci Aruba hopi dolor, y gobierno di Aruba tin hopi dolor. Y lo dura un periodo pa wak con por drecha esaki y haya e confiansa bek. "E ta un tarea di tur dos banda" Eman a bisa. Segun Eman, e ta duna como muestra di intento di gobierno pa cu esaki, e hecho cu nan tabata presente na e momento di mas importante cu ta e momento di instalacion (di Gobernador den Parlamento siman pasa diahuebs).
HERIDA
"Di fiesta nos no ta, p'esey nos no ta (bata) na e celebracion (di diabierna na e recepcion di aña nobo) pasobra nos ta haya cu tin un herida cu no lo mustra sincero si nos cana eynannan cu un smile grandi pasobra e ta un hecho cu nos no ta di fiesta cu locual a sosode" Eman a sigui bisa. Y ta p'esey, pa e motibo ey, Eman ta kere cu cada minister y minister ta liber pa tuma e desicion cu nan kier (di atende un evento asina). E mandatario ta confirma tambe cu a discuti e situacion internamente y partido, cu pa loke ta e aspectonan constitucional, nan lo duna tur colaboracion y contenido tambe pasobra e ta haya cu mester mantene e sistema constitucional semper intacto, fuerte y sin ningun discusion rond di e aspectonan constitucional. "Rond di e tema di celebracion esey ta algo otro" Eman a bisa.
PRESENCIA MINIMO DI MINISTER DEN PARLAMENTO
E hecho cu tabatin solamente 3 minister presente na Parlamento diahuebs segun Eman, ta discrecion di cada colega. "Cada minister ta liber pa dicidi pasobra cada uno tabatin nan experiencia di cerca cu loke a tuma lugar" Eman a bisa. Cu esaki e ta mustra cu e loke cu cada un minister a experencia cu e awe Gobernador, tabata diferente y basa riba esey, nan a actua.
GOBERNADOR NO A TENE SU PALABRA
Eman a bay mas den detaye di loke a sosode rond di e nombracion, revelando cierto detayes. "Nos tin cu corda cu e personalidad di Gobernador awe tabata na Aruba un anochi prome cu e nombracion a tuma lugar den Rijks Ministerraad y palabracionan a wordo haci cu coleganan minister cu tabata presente e dia/anochi ey" Eman a bisa. Aki e mandatario ta indica cu e palabracionan ey lo no a wordo manteni pa e actual Gobernador, cu a pone cu e colega ministernan no ta contento cu esey. "Y nan tin cu verwerk pa e desapunto cu tabatin rond di e situacion" Eman a sigui bisa. Mes momento ela bisa cu ta miho pa awor enfoca riba e futuro.
COOPERA CU PARTI CONSTITUCIONAL
Pero ora cu a puntra e mandatario ta pa mas specifico kico e kiermen cu coopera cu e parti constitucional den futuro, e mandatario a simplemente bisa cu ta 'tur cos cu mester wordo haci pa constitucionalmente por funciona, y tur e aporte ey gobierno lo duna. "P'esey Parlamento tabat'ey pa ricibi e Gobernador (diahuebs mainta). Minister president tabat'ey pa representa e gabinete pa tambe forma parti di e momento constitucional ey, y tur esaki tabata importante pa en todo caso e aspectonan constitucional di e funcionamento di un Gobernador no sufri bou di e proceso cu a tuma lugar y e confiansa cu mester wordo crea" e prome mandatario a sigui bisa. Ora cu a puntra e mandatario si e ta referi tambe e ora cu e bishitanan regular di gobierno na Gobernador lo tuma lugar, ela prefera pa no continua cu e combersacion y a bisa 'na otro ocasion lo sigui elabora riba esaki'. E tabata interesante pa sa pasobra a compronde cu esaki lo no a bay sosode (e audiencianan cerca Gobernador). A compronde cu e siman aki e prome bishitanan lo mester cuminsa cerca Gobernador. NOTA: Foto ta di prome minister Eman y e tempo ey minister plenipotenciario Alfonso Boekhoudt durante un conferencia di prensa na Den Haag aña pasa februari pa anuncia e sitio pa e conferencia di Nacionan Uni (foto Suzanne Koelega)
ORANJESTAD – E situacion bergonsoso riba beach entre operadornan (manera por a mira riba video riba rednan social e dianan aki) no lo wordo acepta . Asina minister di infrastructura Otmar Oduber a laga sa pa medio di un comunicado. Segun e mandatario, e maneho di ‘3 strikes you’re out’ ta activo y lo tin cero tolerancia pa actonan asina.
ORANJESTAD – Durante su disertacion awe mainta den e reunion publico pa trata e proyecto di Green Corridor y Watty Vos Boulevard, ex minister responsabel pa e proyecto esta Benny Sevinger a declara cu e ta orguyoso di e trabou cu su team e tempo ey a haci pa e proyecto y cu e forma con a anda cu e proyecto tabata corecto. Ademas a cuestiona e forma con actual minister encarga cu e proyecto, Otmar Oduber kier resolve e problema, cu ta busca mas placa pa caba esaki. Pero loke mas a hala atencion, tabata e declaracion final di e ex minister, unda cu el a bisa cu kico cu e minister actual kier haci, ‘Be my guest.. pasobra I don’t give a damn! ”. Un declaracion cu rapidamente a bira e palabra di dia, tanto den Parlamento como riba rednan social.
CARACAS/ORANJESTAD – Oro y diamanta for di Venezuela ta wordo transporta di contrabanda pa Corsou y Aruba na gran escala, y facilita pa ehercito Venezolano. Asina e corant Hulandes Trouw ta raporta den su edicion awe. E informacion cu periodistanan di e corant a haya, ta bin di ex general Cliver Alcalá. Prome minister Evelyn Wever den su prome reaccion awe riba e articulo a bisa di tabata na altura di e articulo en cuestiony cu mesora el a manda investiga si esaki ta conta enberdad pa Aruba, ya cu segun e articulo e enfoke tabata Corsou y no tanto Aruba. For di fuentenan gubernamental Venezolano, NoticiaCla a haya un reaccion inoficial indicando cu no ta duna mucho balor na e informacion ya cu Alcala ta conoci di ta un persona ‘malo’, osea no di confia. Mientrastanto, fuentenan periodistico di e portal aki ta mustra cu mientras cu e ex general tabata hopi cerca di ex presidente Chavez, el a distancia di Maduro pasobra e tabata critica hopi di su politica. Pues e reaccion di parti di fuentenan di gobierno, ta comprondible e ora. E articulo mes en cuestion ta di e periodista investigativo Bram Ebus, cu a haci un investigacion di e asunto aki. E ta bin na remarke net awor cu tin un impasse entre Aruba y Venezuela pa contrabanda di hopi material cu Venezuela tin problema cune. Ta netamente pa e asuntonan aki, Venezuela tin su frontera cu islanan ABC cera pa mas di un siman caba. Segun e presidente di e pais andino, Nicolas Maduro, e problema ta contrabanda di mafia. Diahuebs tin combersacionnan atrobe pa wak si ta sali di e impasse aki y si Venezuela ta dispuesto pa firma e acuerdo di concepto yega na dje diabierna anochi. Fuente: Trouw.nl.. foto cortesia REUTERS.
ORANJESTAD – E introduccion di dos docter di cas extra na Spoed Eisend Hulp mester yuda reduci e tempo di espera ora cu un pashent ta na e departamento ey di hospital. Asina minister di Salud Dangui Oduber a bisa dialuna mainta den un conferencia di prensa. Segun Oduber, tin dos localidad habri na hospital unda cu AZV lo cubri dos huisarts cu ta specialmente atende y asisti tur caso di emergencia. E pashent cu yega, lo wordo trata. Esun cu resulta di no ta emergencia, e 2 docternan di cas lo trata. Asina e mandatario lo kier baha presion riba SHE, y reduci tempo cu pashent ta warda pa ayudo medico. Awor ta buscando si tin docter di cas disponibel cu por cuminsa di biaha, y si ta pa e minister, esaki por cuminsa dentro di un luna caba. “Pero por lo menos ya tin palabracion entre hospital i AZV pa cubri e gastonan” Oduber a bisa.
ORANJESTAD – Ta e intencion pa durante e prome aña di gobernacion Wever Croes, introduci e asina yama ‘integriteitskamer’ osea e ‘camber di integridad’. E camber aki tin cu scrutina tur proyecto y asunto di gobierno pa sigura cu esaki ta cumpli cu tur norma di integridad. Asina prome minister Evelyn Wever Croes a bisa dialuna durante conferencia di prensa. E structura di e camber aki sinembargo ta hopi curu ainda. E unico cos cu ta sigur, ta cu e ta bin e aña aki ainda, y cu e ta consisti di un grupo di persona ‘no politico’, sino e ta ‘beat the whole purpose’.
ORANJESTAD - Gobierno di Aruba ta lamenta cu Citgo Aruba a nenga informacion na parlamentarionan Hulandes. Esaki tabata e reaccion official un dia despues cu dos parlamentario Hulandes a reclama publicamente cu nan no a haya informacion di e refineria y a wordo prohibi entrada. Ta trata di parlamentarionan Hulandes van Raak y Bosman cu tabata na Aruba siman pasa pa atende reunionnan interparlamentario entre Aruba Hulanda y Sint Maarten. Pa cu e reunion aki e delegacion Hulandes a pidi Parlamento di Aruba pa por regla un bishita na refineria of por lo menos pa Citgo duna un presentacion na Parlamento. Lamentablemente Citgo a nenga di haci esaki, y e dos Parlamentarionan a bay busca informacion nan mes. Nan a bay na e refineria y locual nan a mira a decepciona nan. Nan a mira hopi hero bieu, y nan no a mira practicamente ningun actividad. Riba medionan social nan a cuestiona esaki masha hopi mes y un video di sr. van Raak “locual mi no tabata mag di wak na Aruba” a circula den henter Reino. A puntra Prome Minister di Aruba su reaccion, y sra. Wever-Croes a indica cu e ta lamenta cu Citgo no a duna e Parlamentarionan informacion tocante e proyecto. Pa gobierno tambe aparentemente ta dificil pa haya informacion. Tin reunionnan planea e siman cu ta bin pa haya mas informacion di e status di e proyecto. Mes momento Gobierno ta studiando e contractnan cu Gobierno di AVP a cera cu Citgo pa operacion di e refineria, pasobra indicacion ta cu e inversionnan no a tuma lugar y no tin claridad ki tempo nan lo tuma lugar. Gobierno di Aruba a anuncia siman pasa caba cu a institui un comision independiente pa studia e contract y conseha Gobierno kico pa haci cu n’e. Foto cortesia di gobierno su oficina di prensa.


text:
Den un entrevista cu Joselin Croes di POR e ta conta cu recientemente el a tene un Focus Group riba Turismo, Enseñansa y Medio Ambiente cu un par di studiante di Universidad di Aruba y cu esaki t’e puntonan di prioridad pa cu e topico di turismo.
Pa cu turismo esaki ta nan puntonan di mas importante: Subi calidad di turismo y no cantidad.
Pa cu turismo nan kier pa bin cu mihor calidad di turista y menos cantidad, dus purba trece turistanan cu ta gasta mas na Aruba.
Nan kier pa enbes di sigui crece den kamber na Palm Beach y Eagle Beach pa bin cu un moratorium pa cu construccion di mas kamber di hotel y condominio. Nan ta kere den Boutique Hotels chikito di 5 strea cu por sirbi turistanan cu ta willing pa gasta na Aruba, pero cu kier nan privacidad.
Mester traha mas duro riba subi e calidad di e servicio cu ta ser duna den sector turistico. Nan ta hay cu local tabata haci Aruba atractivo p’e turista bin Aruba cu t’e calor di e servicio y e amabilidad di nos hendenan a bay hopi atras pesey nan ta di opinion cu mester traha mas duro riba e calidad di servicio den sector turismo.
Mester bin cu otro tipo di turismo na Aruba. Nan ta di opinion cu mester bin cu otro tipo di turismo na Aruba, por ehempel eco-turismo of medical tourism of the F & B experience.
Mester bin cu un desaroyo turistico pa San Nicolas. Nan lo kier mira un crecemento turistico na San Nicolas den un forma di “Eco-Turismo” of “Biomarine Tourism”. Nan lo desea pa mira un crecemento economico na San Nicolas pa yuda e pueblo di San Nicolas crece economicamente cual lo yuda cu e problemanan social na San Nicolas.
Joselin Croes y su plataforma E forsa Nobo-POR a priminti di traha BOTTUM-UP. Joselin desde cu el a tuma e decision di drenta politica y sirbi su pueblo e ta sintando semanalmente cu docentenan di scol, comerciante, trahador, studiantenan y bishitando cas pa scucha kico ta importante pa cada persona y kico ta ne preocupacionanan cu ta reina y kico nan kier mira den e plan di gobernacion di e Forsa Nobo POR.
Joselin Croes ta sumamente contento cu e Focus Group aki en particular, paso ta trata di hobennan inteligente y cu pasion pa loke ta pasa cu nan pais cu tanto nan tambe ta stima.
Nan puntonan ta valido y importante cu mester di por bin den tur plan di gobernacion di tur partido paso esakinan ta nos hobennan cu mañan lo bay sirbi Aruba y guia Aruba den futuro.
Otro siman lo bolbe tene un Focus Group cu e grupo di studiante di Universidad y lo papia over di e topiconan Economia, Finansa, Salubridad y Bon Gobernacion. Keda pendiente pa loke hobennan kier pa pais Aruba.


text:
Lotto di Dia a conoce un otro feliz ganado di e suma bunita di 57 mil florin, na comienso di november. Ta trata di senjora Mary Josefina D. cu a keda masha contento cu su tremendo premio.
E ganadora a cumpra diferente combinacion di number pa Lotto di Dia riba 4 di november na M&F Valero Essoville, y e numbernan cu a bin resulta ganado ta: 03-19-22-28-29. E tabata hopi contento cu su premio y a pasa busca su check na oficina principal di Lotto na Oranjestad, aya na Paardenbaaistraat 10. Lotto ta contento di por cambia bida di otro feliz ganado!
Lotto, e loteria di Aruba tin diferente wega; Catochi, Big 4, Zodiac, 1-OFF, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
ORANJESTAD (AAN): Awe KvK ta tene su eleccion pa elegi miembronan nobo pa su directiva. Tur votador cu tin e derecho di voto ta worde invita pa pasa di 9or di mainta pa 12or di merdia na e auditorium di KvK pa deposita nan voto. E eleccion lo worde dirigi y supervisa door di e comision di eleccion di KvK.
Informacion pa e votadonan:
E lista di personanan cu derecho di voto (votado) ta poni riba KvK su website. Por haya di Grootbedrijf na: http://bit.ly/2C5yCsP
Por haya Kleinbedrijf na: http://bit.ly/2BAQOgR
Prome cu 6 di december 2017 tur persona cu derecho di voto mester a ricibi un convocatorio (“oproep”) pa bin vota. Ta pidi tur votador pa presenta cu e oproep y un ID valido. Den caso cu no ricibi e oproep e votado por presenta dia di eleccion cu su ID valido y informa e Presidente di e comision di eleccion cu e no a ricibi e oproep. Lo verifica su derecho di voto y e votado lo ricibi un duplicado.
KvK lo brinda servicio normal na cliente (di 8 am – 4.30 pm) y pesey ta haci un apelacion na un y tur, tambe candidatonan pa minimalisa cualkier acto cu por obstaculisa e operacion di KvK y/o e fluho di cliente.
E votador ta entrega e oproep na e Presidente di e comision di eleccion y lo ricibi un stembiljet y ta dirigi su mes na e stemhokje corespondiente (pa Grootbedrijf of pa Kleinbedrijf). Despues di a yena e stembiljet e votado ta deposita esaki den e stembus corespondiente (pa Grootbedrijf of pa Kleinbedrijf).
Pa 12or en punto lo cera e votacion. Solamente e votadornan cu ta presente prome cu 12or y ta wardando nan turno lo worde permiti pa caba di vota. Tur votador cu yega KvK despues di 12or no lo worde permiti mas pa vota.
Informacion pa candidatonan:
Candidatonan por ta presente na KvK dia di eleccion.
Candidatonan por saluda y combersa cu e clientenan y/o votadornan y tambe por reparti material di promocion, pero no ta permiti pa haci entrevista y/o haci filmacion den e edificio di KvK, esaki ta posibel solamente pafo di e edificio of riba e balcon na prome piso.
Por saca potret, pero ta pidi pa tene cuenta pa esaki no stroba y/o incomoda otro persona o clientenan.
No ta permiti pa colga ni pega ningun material di promocion na e murayanan di KvK. Por pone banners y back drops solamente na piso 1 riba e gang, pero no ta permiti ningun material di promocion den e auditorium.
Despues di e eleccion e comision di eleccion KvK lo conta e votonan. E resultado lo worde publica den e Landscourant como tambe den algun di e corantnan local. E proces-verbaal di e zitting lo ta disponibel na KvK pa consulta pa un y tur.
E 3 candidatonan cu ricibi mas voto (2 pa Grootbedrijf y 1 pa Kleinbedrijf) lo ricibi un carta for di e comision di eleccion KvK.
E candidatonan pa e eleccion ta: Grootbedrijf: Wanda C. Broeksema, Satish D. Daryanani, Segundo J.A. Ecury, John G. Eman, Roslyn G. Vrolijk.
Pa Kleinbedrijf: Alexlindy Y.G. Croes, Maria C. Croes, Satish D. Daryanani, y Sandy R. Odor.
Riba website di KvK www.arubachamber.com por haya mas informacion di e candidatonan y nan motivacion pa postula como miembro pa e Directiva di KvK pa e siguiente periodo. KvK ta contento di por conta cu un interes grandi di participantenan na e eleccion aki y ta manda un palabra di exito na tur e candidatonan.


text:
WILLEMSTAD – Awe tardi alrededor di 3:29pm, Central di Polis a ricibi yamada di un caso di tiramento cu a tuma luga den un cas den Penstraat.
Na yegada di e prome unidad nan a topa un homber drumi den camber di un cas cu diferente herida di bala na su curpa. A pidi presencia di ambulance, pero na nan yegada no por a haci nada mas pa e victima. Dokter di Polis a constata morto di e homber Gerald Hilario Nicolina, naci na Corsou dia 13 di januari 1977.
For di investigacion realisa na e sitio a sali na cla cu dos homber lo a yega na e cas en cuestion den un auto y baha bay paden. Un bes paden, un di nan a pone pistol na cabes di un habitante mientras cu e otro a pasa bay den camber y los algun tiro dirigi riba su victima, cu consecuencia fatal. Despues nan a move bay for di e sitio den un auto cu despues a bin resulta kima den e area di Coronet. Investigacion den e caso aki ta continua.


text:
Opinion
Hopi ta critica cu ora un Arubiano haci algo, nunca e ta wordo elogia. Y esey mi por bisa awor cu ta berdad.
Mi yiu Damilice Mansur ta un yiu di tera, naci aki nan y un mucha cu semper tabata tin stimacion pa fotografia y amor pa su pais.
Cu hopi dedicacion el a traha un buki cu nos tradicionnan den dje y cu potretnan masha bunita mas pa asina esaki bira un buki di recuerdo pa bishitantenan cu bin nos Pais, pa asina nan keda corda un pida chiquito di nos historia.
Pero pa su gran sorpresa ora esnan encarga pa bay na lugarnan specifico pa benta di e buki aki, nan ta haya como contesta un “No”, nan no por bende y ta duna un of otro excusa no valido.
Tur e tiendanan cu tin monopolio na Aruba a bisa cu nan tin nan mes un buki di Aruba, entre otro tambe departamento di turismo, y nan no kier bende nan pa mes un motibo. Pero mester duna e cumprador e opcion pa scoge locual e kier cumpra.
1 — E buki aki no ta copia, e ta un buki original.
2– E ta un buki tanto educativo como un promocion pa nos Pais Aruba.
3– E ta parti di nos historia di Aruba.
4– E ta traha pa un yiu di tera.
Acaso esaki no ta un motibo pa apoya nos mesun yiunan di tera cu un asina bunita proyecto?
Kico mester wordo haci pa comercio balora nos yiunan di tera?
Cu e negativismo cu ta reinando y envidia cu tin actualmente, nos yiunan di tera tin miedo di bin cu proyectonan nobo pa Aruba. Pasobra si bo ta di un persona stranhero bo ta wordo mas balora cu un Arubiano mes.
Productonan di exterior ta wordo prome balora cu esnan di Aruba.
E mentalidad di nos hendenan mester cambia y cuminza balora loke ta di nos y asina duna un apoyo na tur nos yiunan di tera cu ta bin cu bunita proyectonan pa Aruba y stimula nan pa asina sigui traha mas di nan bunita ideanan cu lo beneficia tanto nos hendenan cu a hinca tanto tempo den nan proyecto, como Aruba cu lo beneficia di e promocion cu e ta sigui haya den exterior. Wel sigui apoya e souvenirnan cu ta bin di afo y e mayoria di e doñonan cu no ta Arubiano.
Di parti Arubiano, nos ta desea pueblo di Aruba un Bon pasco y Feliz Aña Nobo. Salud y bendicion pa tur.
Masha danki
Nuhad Mansur


text:
ORANJESTAD, Aruba – 23 di Augustus 2017: Garage Cordia a haci entrega di yabi di e auto nobo, esta un Lexus NX300, na AIB Bank N.V. Director adhunto di AIB Bank N.V., Jasmine Simon, tabata contento di ricibi e auto cu tanto nan tabata warda riba dje. Garage Cordia a entrega e prome NX300 Lexus, cu pa algun aña caba tabata purba di haya esaki pa Aruba.
E modelo aki ta uno hopi gusta rond di mundo, asina CEO di Garage Cordia, Danilo Werleman a expresa. Pa por a trece e auto aki Aruba, a tuma su tempo pasobra Lexus kier pa trece e autonan na e momento corecto den mercado.
Entrega di auto na Jasmine Simon a bay hopi bon, kende un biaha mas a pone su confiansa den Lexus y e ta prome persona cu a ricibi e model di auto aki den henter Caribe! E auto aki ta Hybrid y esaki ta loke Toyota Lexus ta kere den dje. E Lexus ta un auto cu no unicamente ta luho, pero e tin calidad y ta duradero. Pero pa un consumido, e auto aki ta hopi mas economico den su uzo.
Mester a bestel e model di e Lexus aki, pasobra aki na Aruba no tin e y awo AIB N.V. ta esun cu lo core cu e model aki na Aruba. “Mi ta contento cu awor el a yega y mi por a logra cambia e auto”, Jasmine Simon a comenta. E Lexus aki ta mas grandi y mas bunita y esaki a pone cu Jasmine Simon ta mas contento atrobe cu su auto. E auto anterior ta un Lexus cual pa basta tempo e ta famia di e model aki. E ta haya cu e calidad di Lexus ta bon, e ta representativo, e auto ta mustra nechi unda cu bay.
A funda Garage Cordia Aruba na Juli 1965 ora cu a bestel e prome 12 autonan di marca Toyota pa nos isla. Awendia, despues di mas cu 50 aña, keto bay e compania tin e record di a bende mas auto den historia di nos pais, tanto como agencia como tambe e marca Toyota. Nan ta conoci specialmente pa e bon calidad di e autonan, pero sin lubida cu nan ta e unico cu tin un surtido grandi di piesa pa drecha of ora di “service” e vehiculonan.


text:
Konsulta Pre-consepshonal
Ophetivo di konsulta pre-konsepshonal ta disminuí riesgonan materno i dje feto, prevení defektonan kongénito dje muhénan, di riesgo haltu, asesoría i opshon di tratamentu.
Di mesun manera, konsulta aki ta diseñá pa parehanan ku a tuma desishon di haña yu i kier inisia proseso di konsepshon ku mayor trankilidat i bon kompañamento.
Kende ta benefisia di konsulta pre-konsepshonal?
Konsulta pre-konsepshonal ta masha útil pa pareha ku nan ta planiando sali na estado i ta deseá un kondishon óptimo pa hasi esei, òf pa hende muhé:
- Ku problemanan médiko, manera diabétis.
- Ku problema di nutrishon, manera anemia (bloedarmoede), òf defisiensia di ásido fóliko.
- Kende ta den kontakto ku supstansianan ku por afektá beibi, teratógeno manera tabako, alkohol, warfarina.
- Kende tin historia di iso-inmunisashon, RH òf partonan prematuro.
Problemanan di Fertilidat
Problemanan di fertilidat ta komun, serka di 10 pa 15% di parehanan por tin problema. P’esaki, ta rekomendabel buska yuda serka dòkter, ora a pasa 12 luna sin sali na estado òf prome (6 luna) si hende muhé ta mayor di 35 aña.
Algun hecho ta rekerí un konsulta tempran, manera: menstruashon iregular òf ku hopi doló, historia di siruhíanan òf infekshon den barika, apnormalidatnan di spèrma, manera poko volúmen òf kolorashon apnormal i presensia di problemanan seksual den pareha.


text:
Na e momentonan aki den cada 8 ora di shift cu un agente policial ta traha, tres ora y mey pa 4 ora so nan ta riba caya y e resto di oranan, ta bay na trabou di oficina. Nos di POR kier mira esaki wordo mehora. E presencia di
Day: June 7, 2017
INVEST SECURE celebrando su di 21 Aniversario
Siman pasa Invest Secure a celebra, hunto cu su honorabel clientenan, su di 21 aniversario cu un evento informativo bao di e titulo “Let us protect together”. Evento aki a fungi como un plataforma di informacion y di intercambio di ideanan con cada hogar of negoshi por ta miho proteha. Cu
Arubaanse Voetbal Bond ta conta cu refereenan nobo
E comision di referee hunto cu Arubaanse Voetbal Bond a tene un curso cu a dura 3 luna. Na final por mira atras riba un resultado masha positivo. E comision di referee por conta cu mas referee. Oslin “Oshi” Kock, den su calidad di “Head of referee” tabata contento di mira
Inscribi awe mes na Dakota of San Nicolas: YMCA ta ofrece lesnan di cushinamento
Escritora Lily Clarisa lo presenta su obra Lost Love Poems na De Wit & Van Dorp Dakota
Jacky van Putten (POR): CICLISMO mester seguridad
Den pasado nos a conoce nombernan grandi manera Cliff Henriquez (d.f.m.), Vale Peterson y Curling Ford. Atletanan cu a resalta den ciclismo Arubano. Un deporte cu desde antes tabata wordo practica aki na Aruba, pero cu oportunidadnan limita. Despues di nan e deporte di ciclismo a wordo carga dor di e.
ENGAÑO? skirbi pa: Armand Hessels
Durante decada, partido politico cu alternativamente (t)a forma Gobierno, a purba di empaketa e resultadonan di nan maneho lo mas atractivo posibel. Votador realmente mester a haya e impreshon cu nan escogencia pa e partido (den Gobierno) tawata esun mihor. Pesey tambe a mustra cu orguyo, hasta durante e tantisimo momentonan
Museum of Indusrty ta anuncia e ganadornan di su grandioso RAFFLE di Father’s Day at MoI”
Diadomingo, 4 di juni 2017 a tuma lugar Father’s Day at Museum of Industry. Den cuadro di Experience San Nicolas, e biaha aki Museum a rifa diferente premio na su bishitantenan. Por medio di e articulo aki, Museum of Industry kier felicita tur ganador. Ganadronan di e grandioso RAFFLE di “Father’s Day at
Aruba ta sede di Conferencia PAMAC di Florida-Caribbean Cruise Association
Di 14 pa 17 di juni proximo nos isla lo ta anfitrion di un grupo masha importante di ehecutivonan di sector di turismo crucero. E Platinum Associate Member Advisory Council Conference (PAMAC) di Florida-Caribbean Cruise Association (F-CCA) ta un evento cu Aruba Tourism Authority ta wak como un oportunidad excelente